**STASJON 9: MOSES**

|  |  |
| --- | --- |
| Spørsmål 1:Hvordan endte Moses opp som en slags sønn for faraos datter istedenfor å vokse opp i sin egen familie? | *Svar 1:**Farao hadde gitt påbud om at alle guttebarna som hebreerne fikk skulle kastes i Nilen. For å berge sønnen sin, la moren til Moses ham i en kurv på Nilen, og faraos datter fant ham og tok seg av ham.* |
| Spørsmål 2:Gud kalte Moses til å lede israelsfolket ut av Egypt. På hvilken måte fikk Moses dette kallet? | *Svar 2:**Gud talte til Moses ut av en brennende tornebusk i ørkenen og ba ham gå til farao og føre israelsfolket ut av Egypt.* |

|  |  |
| --- | --- |
| Spørsmål 3:Hvordan viste Gud sin makt for farao da farao ikke ville la israelsfolket fare ut av Egypt? | *Svar 3:**Han sendte mange ulike landeplager over landet og egypterne.* |
| Spørsmål 4:I fortellingen om Moses er det en hendelse vi kaller Sivsjø-underet. Hva skjedde? | *Svar 4:**Gud åpnet en vei for israelsfolket rett gjennom vannet slik at de kunne gå på tørre bunnen gjennom sjøen da de ble forfulgt av egypterne. Da egypterne satte etter ut i vannet, lukket vannmassene seg over dem og alle forfølgerne mistet livet.* |

|  |  |
| --- | --- |
| Spørsmål 5:Gud gav israelsfolket mange bud, lover og forskrifter gjennom Moses. Hva kaller vi de «mest berømte» av disse?  | *Svar 5:**De ti bud.* |
| Spørsmål 6:Hva var det endelige målet for israelsfolkets reise ut av Egypt, og hvor lenge varte reisen dit?  | *Svar 6:**Målet for reisen var «Det lovede land», Kanaan, og vandringen gjennom ørkenen tok 40 år.* |